Reader™-käyttöohjeet
Tulosta
Ensimmäiselle sivulle > Muuta tietoa > Vianetsintä > Reader-laite

## Reader-laite

### Virta päälle/pois

Virran kytkeminen Reader-lukulaitteeseen ei onnistu.

- Reader-laitetta ei voi käyttää, jos se on liitettynä tietokoneeseen ja asetettuna tiedonsiirtotilaan. Käytä tietokoneesi Poista laite turvallisesti -toimintoa ja irrota sitten USB-kaapeli Readerista.

- Kosteutta on saattanut tiivistyä. Odota muutama tunti ja kytke Reader vasta sitten päälle.

- Jos akku on täysin tyhjentynyt, (Virta) -painike ei saa virtaa eikä Reader-laitteen kytkeminen päälle välttämättä onnistu. Liitä tuolloin Reader tietokoneeseen oheisella USB-kaapelilla, Reader käynnistyy heti. Jos Readeriin ei kytkeydy virtaa, paina (Virta) -painiketta. Jos lataus/varattu-merkkivalo vilkkuu punaisena 3 kertaa, kytke USB-kaapeli irti Readerista ja liitä se sen jälkeen takaisin noin 5 minuutin kuluttua.

Reader-lukulaitteen kytkeminen pois päältä tai siirtyminen lepotilaan ei onnistu.

- Jos Reader-näyttö juuttuu ja lakkaa reagoimasta, myöskään (Virta) -painike ei toimi. Palauta Reader tässä tapauksessa alkutilaan. Katso Tietoja.

Reader siirtyy automaattisesti lepotilaan tai kytkeytyy pois päältä.

- Reader-laitteeseen sisältyy automaattisia virransäästötiloja akun varauksen säästämiseksi. Reader siirtyy lepotilaan, kun se on käyttämättä 10 minuutin ajan. Kun Reader on ollut 3 päivää* lepotilassa, se sammuu / siitä katkeaa virta automaattisesti.

* Jos akun varaus on alhainen, Reader saattaa kytkeytyä automaattisesti pois päältä 3 päivän kuluttua. Tämä ominaisuus ei kuitenkaan toimi diaesityksen katselun aikana. Automaattisia virransäästötiloja ei voi kytkeä pois päältä.

### Akku

Reader-lukulaitetta ei voi ladata.

- Jos käytät Reader-laitteen lataamiseen muuta kuin oheista USB-kaapelia, se ei välttämättä lataudu oikein. Käytä Reader-laitteen lataamiseen vain oheista USB-kaapelia ja valinnaista verkkolaitetta (PRSA-AC10/PRSA-AC1A, myydään erikseen). Katso Tietoja.

- Jos lataat Reader-laitteen tietokoneen USB-portin kautta, varmista, että se on liitettynä suoraan USB-porttiin oheisella USB-kaapelilla. Älä käytä USB-keskitintä.

- Akun ei ole annettu latautua riittävän pitkään. Lataa Reader-laitetta, kunnes -kuvake vaihtuu -kuvakkeeksi. (Latauskuvake ei ilmaise lataamisen aikana jäljellä olevaa akkuvirtaa.)

- Tietokoneen virran on oltava kytkettynä Reader-laitteen lataamista varten. Reader-laitetta ei ladata, jos tietokone siirtyy lepotilaan tai valmiustilaan. Pidä tietokoneen virta kytkettynä luotettavasta virtalähteestä Readerin latauksen aikana.

- Jos tietokone siirtyy lepotilaan Readerin ollessa liitettynä ja sen latautuessa, Readerin akun varaus tyhjenee vähitellen, Reader sammuu eikä Readerin akku lataudu. Irrota tässä tapauksessa USB-kaapeli Readerista, herätä tietokone lepotilasta ja liitä sitten USB-kaapeli uudelleen Readeriin.

- Tietokone ei välttämättä syötä riittävästi virtaa. Jos Reader liitetään kannettavaan tietokoneeseen, käytä siinä luotettavaa virtalähdettä Readerin latauksen aikana.

- Jos ympäristön lämpötila on liian kylmä tai kuuma Readerin lataamista varten, säädä huoneen lämpötila 5 °C ja 35 °C välille ja irrota USB-kaapeli ja kytke se jälleen.

Akun kestoikä vaikuttaa lyhyeltä.

- Reader-lukulaite ei ole välttämättä latautunut täyteen. Varmista, että lataat Reader-laitetta, kunnes muuttuu kuvaksi .

- Käyttölämpötila on alle 5 °C. Tämä johtuu akun ominaisuuksista eikä ole toimintahäiriö.

- Reader tarvitsee virtaa lepotilassa. Ellet aio käyttää Reader-laitetta, katkaise siitä virta lepotilaan jättämisen sijasta.

- Ellet selaa internetiä, poistu [Browser]-sovelluksesta painamalla (Koti) -painiketta.

- Reader-laitteen akku purkautuu vähitellen, kun sitä ei käytetä pitkään aikaan. Lataa Reader uudelleen ennen virran kytkemistä Reader-laitteeseen sen pitkän käyttämättömyysjakson jälkeen.

- Ellet käytä langatonta yhteyttä, kytke Wi-Fi pois päältä. Katso Tietoja.

- Jos lataat Reader-laitetta tiedonsiirtotilassa ja tietokone siirtyy lepotilaan tai valmiustilaan, Reader ei voi latautua ja akku saattaa tyhjentyä. Kun lataat Reader-laitetta, varmista, että tietokone on käynnissä ja lataa Reader täyteen ennen sen käyttöä. Katso Tietoja.

### Kosketusnäyttö

Reader ei herää tai käynnisty välittömästi.

- Kylmissä lämpötiloissa kosketusnäyttö saattaa reagoida normaalia hitaammin. Tämä johtuu kosketusnäytön ominaisuuksista eikä ole toimintahäiriö.

- Aloitusnäytön ilmestyminen saattaa kestää Reader-laitteen alkutilaan palautuksen tai virran katkaisun jälkeen.

Näyttö ei reagoi.

- Palauta Reader alkutilaan. Katso Tietoja.

Näyttö reagoi hitaasti.

- Jos kosketusnäyttö likaantuu, se ei välttämättä toimi oikein. Puhdista kosketusnäyttö pehmeällä kankaalla, kuten silmälasien puhdistuslapuilla.

- Kylmissä lämpötiloissa kosketusnäyttö saattaa reagoida normaalia hitaammin. Katkaise Reader-laitteesta virta ja jätä se muutamaksi tunniksi sopeutumaan ympäristön lämpötilaan.

Siirry sivun alkuun